Üldasjade nõukogus arutavad välisministrid järgmise eesistumiskolmiku - Poola, Taani ja Küprose - tööprogrammi. Olulisemad teemad on stabiilse, kasvu soodustava majanduskeskkonna tagamine, energia- ja kliimapoliitika, ELi eelarve ülevaatamine ja järgmine  finantsperspektiiv, naabruspoliitika ning laienemine. Veel valmistavad välisministrid ette 23.-24. juunil toimuvat Euroopa Ülemkogu.